Document ID: /roh_data/filtered/fineweb-2-filterrobots_roh.jsonl.gz/63401

Ils mars era l'evla vegnida chattada datiers da La Roche. Ella è morta curt temp suenter sin ina staziun da tgira. In'emprima analisa mussa che l'evla è probablamain vegnida sajettada giu cun ballins d'ina flinta.
Suenter diversas annunzias d'ina evla blessada avevan guardaselvaschinas ed ornitologs piglià l'evla e purtà quella en la staziun da tgira. Là è l'evla dentant morta curt suenter sco quai che l'Uffizi da chatscha e pestga communitgescha.
L'utschè saja vegnì tutgà d'almain set ballins d'ina flinta e quels vegnian uss analisads per chattar ora detagls da la derivanza.
Evla da la pizza
L'evla da la pizza è protegida en l'entira Svizra, sco tut ils utschès da preda. En il chantun Fribourg cuan dapi onns mintgamain tschintg enfin sis pers. Sco l'uffizi da chatscha e pestga di, sajan cas da frauduladers scarts tar utschès da preda, capitian dentant tuttina da temp en temp.